Lav et referat af nedenstående tekst:

Tekst:
Den 30-årige højrefløj Mark Strandgaard skifter fra GOG til Aalborg Håndbold på en 3-årig kontrakt gældende fra sommeren 2018. Det oplyser Aalborg Håndbold på sin hjemmeside tirsdag. - Jeg glæder mig til et nyt håndboldmæssigt kapitel og ser frem til at skulle starte i Aalborg Håndbold. De har været et kontinuerligt tophold de senere år, og jeg ser frem til at spille foran det store nordjyske hjemmepublikum fra næste sæson, siger Mark Strandgaard. Den fynske spiller overtager fra Patrick Wiesmach, der skifter til Bundesligaen efter denne sæson. Mark har spillet på GOG siden 2010, hvor han kom til fra Nordsjælland Håndbold. - Mark har de senere år været en af de bedste højrefløje i dansk håndbold, og han er blandt andet helt fantastisk i kontraspillet. Efter en del år i ligaen kender han den danske liga særdeles godt og bringer en masse rutine – han passer dermed perfekt ind i Aalborg Håndbold, siger direktør i Aalborg Håndbold, Jan Larsen. Mark Strandgaard scorede sidste sæson 109 mål for GOG.

Referat:
Den tidligere GOG-spiller Mark Strandgaard skifter til Aalborg Håndbold på en 3-årig kontrakt gældende fra sommeren 2018.